9.0 การจัดการ

1.  โครงสร้างการจัดการ

9.1.1 คณะกรรมการ

ณ วันที่ 31 ธันวาคม 2543 บริษัทฯ มีกรรมการทั้งหมด 16 ท่าน ประกอบด้วย

+--------------------------------+-------------------------------------+
| ชื่อ                             | ตำแหน่ง                              |
+--------------------------------+-------------------------------------+
| 1.  นายชัย โสภณพนิช *            | ประธานกรรมการ                       |
+--------------------------------+-------------------------------------+
| 2.  นายทง อิ-เจียว *             | ประธานกรรมการบริหาร                  |
+--------------------------------+-------------------------------------+
| 3.  นายซุน ทาว-ชุน *             | รองประธานกรรมการบริหาร               |
+--------------------------------+-------------------------------------+
| 4.  นายเปรมชัย กรรณสูต *         | รองประธานกรรมการบริหาร               |
+--------------------------------+-------------------------------------+
| 5.  นายซุน ทาว-เฮิน *            | กรรมการผู้อำนวยการ                    |
+--------------------------------+-------------------------------------+
| 6.  นายฮู ฮง-ชิว *               | กรรมการ                             |
+--------------------------------+-------------------------------------+
| 7.  ดร. ชัยยุทธ กรรณสูต           | กรรมการ                             |
+--------------------------------+-------------------------------------+
| 8.  ดร. วีระ ปิตรชาติ             | กรรมการตรวจสอบและกรรมการอิสระ        |
+--------------------------------+-------------------------------------+
| 9.  นายพรวุฒิ สารสิน *            | กรรมการตรวจสอบ                      |
+--------------------------------+-------------------------------------+
| 10. นายเจิ้ง แอนดี้ เชา-ฉุน         | กรรมการ                             |
+--------------------------------+-------------------------------------+
| 11. นายไผท ชาครบัณฑิต            | กรรมการตรวจสอบและกรรมการอิสระ        |
+--------------------------------+-------------------------------------+
| 12. นายลี ต้า-เฉิง                | กรรมการ                             |
+--------------------------------+-------------------------------------+
| 13. นายเกษม กุหลาบแก้ว *         | กรรมการและที่ปรึกษา                    |
+--------------------------------+-------------------------------------+
| 14. นายทง ชิง หยุน               | กรรมการ                             |
+--------------------------------+-------------------------------------+
| 15. นายมิตซึโอะ คิมูระ             | กรรมการ                             |
+--------------------------------+-------------------------------------+
| 16. นางสุนันทา แพงศุข *           | กรรมการและผู้ช่วยกรรมการผู้อำนวยการ      |
|                                | (การเงิน)                            |
+--------------------------------+-------------------------------------+
|                                |                                     |
+--------------------------------+-------------------------------------+

  หมายเหตุ : * เป็นกรรมการผู้มีอำนาจลงนาม

  นอกจากนี้ บริษัทฯ มีนายพงส์ สารสิน เป็นผู้ดำรงตำแหน่งเป็นประธานกิตติมศักดิ์ของบริษัทฯ

ขอบเขตอำนาจหน้าที่

หน้าที่และความรับผิดชอบของคณะกรรมการ ซึ่งกำหนดตามข้อบังคับบริษัทฯ มีดังต่อไปนี้

  1. แต่งตั้งกรรมการบริษัทฯ จำนวนหนึ่งเป็นคณะกรรมการบริหาร ซึ่งประกอบด้วย
  ประธานกรรมการบริหาร รองประธานกรรมการบริหาร
  และตำแหน่งอื่นๆตามที่คณะกรรมการเห็นสมควร
  โดยกำหนดให้กรรมการบริหารชุดดังกล่าวมีอำนาจหน้าที่บริหารและควบคุมกิจการของบริษัทฯ
  ตามที่คณะกรรมการบริษัทฯ กำหนดหรือมอบหมาย

  2. คณะกรรมการต้องมีการประชุมกันอย่างน้อย 3 เดือนครั้ง ณ
  สถานที่ประชุมอันเป็นที่ตั้งของสำนักงานใหญ่หรือจังหวัดใกล้เคียง

  3. พิจารณากำหนดทิศทางและนโยบายการดำเนินงานของบริษัทฯ
  และกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงสุดให้แก่บริษัทฯ
  และเกิดผลตอบแทนสูงสุดให้แก่ผู้ถือหุ้น

  4. แจ้งให้ผู้ถือหุ้นรับทราบหรือจัดประชุมผู้ถือหุ้นทันที
  เมื่อเกิดเหตุการณ์สำคัญที่มีผลกระทบต่อการดำเนินงานหรือฐานะทางการเงินของบริษัทฯ
  และ/หรือ ผลประโยชน์ของผู้ถือหุ้น

นอกจากนี้ คณะกรรมการบริษัทฯ
ได้มอบอำนาจให้กรรมการผู้อำนวยการและคณะกรรมการบริหารในการบริหารงานทั่วไปของบริษัทฯ
โดยจะไม่รวมถึงอำนาจในการอนุมัติรายการที่มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อย
และได้มอบอำนาจให้กรรมการผู้อำนวยการมีอำนาจหน้าที่ในการซื้อหรือขายทรัพย์สินถาวรได้ในวงเงินไม่เกินกว่า
25 ล้านบาท โดยที่ประธานกรรมการหรือประธานกรรมการบริหารจะเป็นผู้อนุมัติ
ในวงเงินที่สูงเกินกว่านี้

คณะกรรมการตรวจสอบ

ณ วันที่ 31 ธันวาคม 2543 คณะกรรมการตรวจสอบประกอบด้วย

+--------------------------------+-------------------------------------+
| ชื่อ                             | ตำแหน่ง                              |
+--------------------------------+-------------------------------------+
| 1.  ดร.วีระ ปิตรชาติ              | ประธานกรรมการตรวจสอบ                |
+--------------------------------+-------------------------------------+
| 2.  นายไผท ชาครบัณฑิต            | กรรมการตรวจสอบ                      |
+--------------------------------+-------------------------------------+
| 3.  นายพรวุฒิ สารสิน              | กรรมการตรวจสอบ                      |
+--------------------------------+-------------------------------------+

คณะกรรมการตรวจสอบมีขอบเขต หน้าที่ และความรับผิดชอบและรายงานต่อคณะกรรมการบริษัทฯ
ดังต่อไปนี้

  1. สอบทานรายงานการเงินของบริษัทฯ ให้ถูกต้องตรงต่อความจริงครบถ้วน เพียงพอ เชื่อถือได้

  2. สอบทานระบบควบคุมภายในและการตรวจสอบภายในของบริษัทฯ
  ให้เหมาะสมและมีประสิทธิภาพ

  3. คัดเลือก และเสนอความเห็นแต่งตั้งผู้สอบบัญชีของบริษัทฯ
  พร้อมทั้งผลตอบแทนในการสอบบัญชีประจำปี

  4. ดูแลให้บริษัทฯ ปฏิบัติตามข้อกำหนด และกฎหมายที่เกี่ยวข้อง

  5. ป้องกันไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

  6. จัดทำรายงานการปฏิบัติงานของคณะกรรมการตรวจสอบเสนอคณะกรรมการบริษัทฯ

  7. จัดทำรายงานการกำกับดูแล และผลการปฏิบัติงานของคณะกรรมการตรวจสอบ
  เสนอแก่ผู้ถือหุ้น โดยเปิดเผยไว้ในรายงานประจำปีของบริษัทฯ

  8. คณะกรรมการตรวจสอบต้องประชุมอย่างน้อยปีละ 4 ครั้ง
  และอาจเชิญฝ่ายจัดการหรือผู้ที่เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้

  9. ประสานงานกับผู้สอบบัญชี และผู้ตรวจสอบภายใน ในการตรวจสอบการดำเนินงานด้านต่าง ๆ
  ให้เป็นไปตามนโยบายของบริษัทฯ

  10. ในกรณีมีข้อสงสัยว่าอาจมีการทุจริต
  หรือสิ่งผิดปกติหรือมีข้อบกพร่องสำคัญในระบบควบคุมภายใน ให้มีอำนาจทำการตรวจสอบไต่สวน
  หรือสอบสวน และเสนอรายงานการตรวจสอบไต่สวน หรือสอบสวนต่อคณะกรรมการบริษัทฯ

ประธานกรรมการตรวจสอบและกรรมการตรวจสอบมีวาระดำรงตำแหน่งคราวละ 3 ปี

9.1.2 คณะกรรมการบริหาร

ณ วันที่ 31 ธันวาคม 2543 คณะกรรมการบริหารและผู้บริหารของบริษัทฯ ประกอบด้วย

+--------------------------------+-------------------------------------+
| ชื่อ                             | ตำแหน่ง                              |
+--------------------------------+-------------------------------------+
| 1.  นายชัย โสภณพนิช              | ประธานกรรมการ                       |
+--------------------------------+-------------------------------------+
| 2.  นายทง อิ-เจียว               | ประธานกรรมการบริหาร                  |
+--------------------------------+-------------------------------------+
| 3.  นายเปรมชัย กรรณสูต           | รองประธานกรรมการบริหาร               |
+--------------------------------+-------------------------------------+
| 4.  นายซุน ทาว-ชุน               | รองประธานกรรมการบริหาร               |
+--------------------------------+-------------------------------------+
| 5.  นายซุน ทาว-เฮิน              | กรรมการผู้อำนวยการ                    |
+--------------------------------+-------------------------------------+
| 6.  นายสุวิทย์ วีระพงษ์             | ผู้ช่วยกรรมการผู้อำนวยการ (การผลิต)       |
+--------------------------------+-------------------------------------+
| 7.  นายธนสิทธิ์ อังกสิทธิ์            | ผู้ช่วยกรรมการผู้อำนวยการ (การขาย)       |
+--------------------------------+-------------------------------------+
| 8.  นางสุนันทา แพงศุข             | กรรมการและผู้ช่วยกรรมการผู้อำนวยการ      |
|                                | (การเงิน)                            |
+--------------------------------+-------------------------------------+
| 9.  นายกุ้ย ชิ-จง                 | ผู้ช่วยกรรมการผู้อำนวยการ (วางแผน)       |
+--------------------------------+-------------------------------------+
| 10. นายหวัง เสี่ยว เฟย            | ผู้ช่วยกรรมการผู้อำนวยการ (บุคคลและธุรการ) |
+--------------------------------+-------------------------------------+
| 11. นายสถิตย์ ตาบเพ็ชร์            | ผู้ช่วยกรรมการผู้อำนวยการ                |
|                                | (วิศวกรรมและควบคุม คุณภาพ)             |
+--------------------------------+-------------------------------------+
| 12. นายเกษม กุหลาบแก้ว           | กรรมการและที่ปรึกษา                    |
+--------------------------------+-------------------------------------+
| 13. นายจัง เซ้า-ชุน               | ผู้จัดการสำนักกรรมการผู้อำนวยการ          |
+--------------------------------+-------------------------------------+
| 14. นายวารินทร์ สินส่งเสริม         | ผู้จัดการฝ่ายบัญชี                        |
+--------------------------------+-------------------------------------+

หน้าที่และความรับผิดชอบของกรรมการบริหาร มีดังนี้

  1. กำกับดูแลการดำเนินงานโดยรวมให้เป็นไปตามนโยบายของบริษัทฯ
  และกำหนดกลยุทธ์การดำเนินธุรกิจให้สอดคล้องกับนโยบายหลักของคณะกรรมการบริษัทฯ
  โดยจะไม่รวมถึงอำนาจอนุมัติรายการที่มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
  หรือบริษัทย่อย

  2. กำกับดูแลให้นโยบายและกลยุทธ์ดังกล่าวข้างต้นมีการนำไปใช้ปฏิบัติอย่างเหมาะสม

  3. บริหารจัดการงานตามที่ได้รับมอบหมายในแต่ละหน่วยงาน

  4. ดำเนินกิจการที่เกี่ยวข้องกับการปฏิบัติงานทั่วไปในแต่ละวัน

เลขานุการคณะกรรมการบริษัท 

นายไพโรจน์ ตันสุริวงศ์

9.2 การสรรหากรรมการและผู้บริหาร

9.2.1 อำนาจและหน้าที่ของคณะกรรมการ

กรรมการต้องปฏิบัติตามหน้าที่ให้ตรงตามข้อกฎหมาย วัตถุประสงค์ ข้อบังคับบริษัทฯ
และมติที่ประชุมสามัญและวิสามัญผู้ถือหุ้นของบริษัทฯ

9.2.2 การเลือกคณะกรรมการ

การคัดเลือกบุคคลที่จะแต่งตั้งเป็นกรรมการของบริษัทฯไม่ได้ผ่านขั้นตอนของคณะกรรมการสรรหา
(Nominating Committee) อย่างไรก็ตาม บริษัทฯ มีแนวทางการแต่งตั้งกรรมการของบริษัทฯ
ดังนี้

  1. คณะกรรมการจะเป็นผู้สรรหา และพิจารณาคัดเลือกบุคคลที่จะแต่งตั้งเป็นกรรมการของบริษัทฯ
  โดยพิจารณาจากประสบการณ์ ความรู้ความสามารถ จริยธรรม ความน่าเชื่อถือทางสังคม
  และนำเสนอต่อที่ประชุมสามัญผู้ถือหุ้นประจำปีเพื่อพิจารณาแต่งตั้งต่อไป

  2. กรรมการของบริษัทฯ จะต้องมีไม่น้อยกว่า 5 ท่าน
  โดยให้ที่ประชุมผู้ถือหุ้นเป็นผู้พิจารณาเลือกตั้ง
  และกรรมการไม่น้อยกว่ากึ่งหนึ่งจะต้องมีถิ่นฐานอยู่ในประเทศไทย

  3. ในการลงคะแนนเสียงเลือกตั้งกรรมการ
  ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

  4. มติของที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุมและออกเสียง
  ลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียง
  ชี้ขาด

  9.2.3. การหมดอายุของคณะกรรมการ

ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งในอัตรา 1 ใน 3
ถ้าจำนวนกรรมการที่จะแบ่งออกให้ครบเป็น 3 ส่วนไม่ได้ก็ให้ออกโดยจำนวนใกล้ที่สุดกับส่วน 1 ใน
3

กรรมการที่จะต้องออกจากตำแหน่งในปีแรก และปีที่สองภายหลังใช้ข้อบังคับนี้ให้ใช้วิธีจับสลาก
ส่วนปีหลังจากนั้นให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

กรรมการที่ออกจากตำแหน่งไปนั้น อาจได้รับเลือกตั้งใหม่ได้

นอกจากพ้นตำแหน่งตามวาระแล้ว กรรมการต้องพ้นจากตำแหน่งเมื่อ

  1. ถึงแก่กรรม

  2. ลาออก

  3. ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด

  4. ที่ประชุมผู้ถือหุ้นให้ออกด้วยคะแนนเสียงไม่น้อยกว่า 3 ใน 4
  ของจำนวนผู้ถือหุ้นซึ่งมาประชุมและมีสิทธิ์ออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิ์ออกเสียง

  5. ศาลมีคำสั่งให้ออก

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติ
และไม่มีลักษณะต้องห้ามตามกฏหมายว่าด้วยบริษัทมหาชนจำกัดเข้าเป็นกรรมการแทนในการประชุม
คณะกรรมการคราวถัดไป เว้นแต่วาระของกรรมการผู้ออกไปนั้นจะเหลือน้อยกว่า 2 เดือน

มติของคณะกรรมการข้างต้น ต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ บุคคลซึ่งเข้าเป็นกรรมการแทนตามวรรคหนึ่ง
ให้อยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนแทน

  9.2.4 การแบ่งคะแนนเสียงในการลงคะแนน (Cumulative voting)

ผู้ถือหุ้นสามารถแบ่งคะแนนเสียงของตนในการเลือกตั้งกรรมการ เพื่อให้ผู้ใดมากน้อยเพียงใดก็ได้
แต่ข้อบังคับของบริษัทฯ ไม่ได้กำหนดไว้

9.3 ค่าตอบแทนผู้บริหาร

  9.3.1 ค่าตอบแทนที่เป็นตัวเงินในปี 2543 มีดังนี้

+----------------------+-------+--------+----------+-------+---------+
|                      | จำนวน | เ      | ค่า       | ค่าตอบ | รวม     |
|                      |       | งินเดือน | เบี้ยประชุม | แทนอื่น |         |
|                      | (คน)  |        |          | ๆ     | (       |
|                      |       | (ล     | (ล้านบาท) |       | ล้านบาท) |
|                      |       | ้านบาท) |          | (ล้า   |         |
|                      |       |        |          | นบาท) |         |
+----------------------+-------+--------+----------+-------+---------+
| คณะกรรมการ^(/1)      | 16    | 0      | 0.64     | 1.10  | 1.74    |
|                      |       |        |          | ^(/2) |         |
+----------------------+-------+--------+----------+-------+---------+
| คณะกรรมการตรวจสอบ    | 3     | 0      | 0.38     | 0     | 0.38    |
+----------------------+-------+--------+----------+-------+---------+
| คณะก                 | 14    | 10.47  | 0        | 4.23  | 14.70   |
| รรมการบริหารและผู้บริหาร |       |        |          | ^(/3) |         |
+----------------------+-------+--------+----------+-------+---------+

  หมายเหตุ : 1. ไม่รวมประธานกิตติมศักดิ์

  2.. ค่าบำเหน็จ

  3. ค่าที่ปรึกษาและโบนัส

9.3.2 เงินกองทุนสำรองเลี้ยงชีพ

กรรมการและผู้บริหารที่เป็นพนักงานของบริษัทฯ
จะเป็นสมาชิกกองทุนสำรองเลี้ยงชีพของบริษัทหรือไม่ก็ได้ ขึ้นอยู่กับความสมัครใจ ซึ่งตามนโยบาย
บริษัทฯ และพนักงานมีความประสงค์ในการจัดตั้งกองทุนสำรองเลี้ยงชีพขึ้น
เพื่อเป็นสวัสดิการและหลักประกันแก่พนักงาน เมื่อออกจากงาน ทุพพลภาพ ปลดเกษียณ ตาย หรือ
ลาออกจากกองทุน โดยมีการจัดตั้งกองทุน โดยใช้ชื่อว่า “
กองทุนสำรองเลี้ยงชีพของบริษัทจรุงไทยไวร์แอนด์เคเบิ้ล จำกัด (มหาชน) ซึ่งจดทะเบียนแล้ว”
โดยในระเบียบกองทุนสำรองเลี้ยงชีพของบริษัทฯ จะหักเงินสะสมจากค่าจ้างในอัตราร้อยละ 5
ของค่าจ้างต่อเดือนของสมาชิกแต่ละคน
และบริษัทจะจ่ายเงินสมทบให้สมาชิกแต่ละรายในอัตราเดียวกัน กองทุนสำรองเลี้ยงชีพ ณ วันที่ 31
ธันวาคม 2543 มีจำนวน

สมาชิกทั้งสิ้น 375 ราย และมีขนาดกองทุน 36,224,553.48 บาท บริษัทฯ
จ่ายเงินสมทบให้แก่กรรมการบริหารและผู้บริหารของบริษัทฯ ในปี 2542 เท่ากับ 350,737.50
บาท และสำหรับในปี 2543 เท่ากับ 413,051.30 บาท

  9.4 การกำกับดูแลกิจการ (Code of Best Practice)

เนื่องจากบริษัทฯ เป็นบริษัทจดทะเบียนในตลาดหลักทรัพย์แห่งประเทศไทย ดังนั้น
ในช่วงเวลาที่ผ่านมาบริษัทฯ ได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ตามแนวทางของตลาดหลักทรัพย์แห่งประเทศไทย เพื่อทำให้มั่นใจว่าคณะกรรมการบริษัทฯ
มีมาตรฐานการจัดการที่ดีและผู้บริหารของบริษัทฯ ได้ปฏิบัติอย่างถูกต้อง มีความรู้ความสามารถ
และประสบการณ์ในการบริหารธุรกิจ นอกจากนี้
ทำให้มั่นใจว่าผู้บริหารได้ปฏิบัติตามนโยบายที่กำหนดไว้ของบริษัทฯ
ตรวจสอบและควบคุมดูแลการจัดการ เพื่อให้เกิดผลประโยชน์สูงสุดต่อบริษัทฯ และผู้ถือหุ้นของบริษัทฯ
รวมถึงเป็นการควบคุมระบบการควบคุมภายในของบริษัทฯ ให้มีประสิทธิภาพด้วย

9.5 นโยบายและวิธีการดูแลผู้บริหารในการนำข้อมูลภายในไปใช้

บริษัทฯ มีนโยบายและวิธีการในการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตนรวมทั้งเพื่อการซื้อขายหลักทรัพย์ โดยเฉพาะในช่วง 1 เดือน
ก่อนที่งบการเงินเผยแพร่ต่อสาธารณชนในระหว่างที่หลักทรัพย์ของบริษัทฯ
เป็นหลักทรัพย์จดทะเบียนในตลาดหลักทรัพย์ฯ ดังนี้

  1. ผู้บริหารจะจัดทำและส่งรายงานการถือหลักทรัพย์ของตน คู่สมรส
  และบุตรที่ยังไม่บรรลุนิติภาวะ
  ตามแบบที่กำหนดในข้อบังคับว่าด้วยรายการการถือหลักทรัพย์และส่งสำเนารายงานให้แก่บริษัทฯ
  ในวันเดียวกับวันที่ส่งรายงานต่อสำนักงาน กลต. และตลาดหลักทรัพย์
  ทั้งนี้ภายในระยะเวลาดังต่อไปนี้

  - รายงานการถือหลักทรัพย์ครั้งแรก (แบบ 59-1) ภายใน 30 วัน
  นับแต่วันปิดการเสนอขายหลักทรัพย์ต่อประชาชน
  หรือวันที่ได้รับการแต่งตั้งให้ดำรงตำแหน่งเป็นผู้บริหาร

  - รายงานการเปลี่ยนแปลงหลักทรัพย์ (แบบ 59-2) ทุกครั้งเมื่อมีการซื้อ ขาย โอน
  หรือรับโอนหลักทรัพย์ ทั้งนี้ ภายใน 3 วันทำการนับแต่วันที่มีการซื้อ ขาย โอน
  หรือรับโอนหลักทรัพย์นั้น

  2. บริษัทฯ ได้ส่งหนังสือเวียนแจ้งให้ผู้บริหารทราบว่า
  ผู้บริหารที่ได้รับทราบข้อมูลภายในจะต้องระงับการซื้อหรือขายหลักทรัพย์ของบริษัทฯ ก่อนที่บริษัทฯ
  จะมีการประกาศผลการดำเนินงาน (งบการเงิน) หรือข้อมูลข่าวสารที่เป็นสาระสำคัญ
  ซึ่งมีผลต่อการเปลี่ยนแปลงของราคาหลักทรัพย์ โดยในเรื่องของงบการเงิน กำหนดเวลา คือ
  เป็นเวลา 45 วัน นับจากวันสิ้นไตรมาส (มีนาคม มิถุนายน และกันยายน) และ 60
  วันนับจากวัน สิ้นงวด (ธันวาคม)

  3. บริษัทฯ จะเก็บรักษาข้อมูลงบการเงินและข้อมูลสารสนเทศก่อนนำส่งต่อตลาดหลักทรัพย์ฯ
  ผู้บริหารและ เจ้าหน้าที่ที่เกี่ยวข้องจะรักษาความลับของบริษัทฯ อย่างเคร่งครัด

บริษัทฯ
จะใช้บทลงโทษสูงสุดหากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่จะทำให้บริษัทฯ
ได้รับความเสื่อมเสียและความเสียหาย

  9.6 บุคลากร

กลุ่มการผลิต

บริษัทฯ มีจำนวนผู้บริหารและพนักงาน ณ วันที่ 31 ธันวาคม 2543 จำนวนทั้งสิ้น 386 คน
เมื่อรวมพนักงานของ SFO จะมีพนักงาน ณ วันที่ 31 ธันวาคม 2543 จำนวนทั้งสิ้น 410 คน

นโยบายการใช้พนักงานร่วมกัน

จรุงไทยจะได้รับความช่วยเหลือจากบริษัท PEWC ซึ่งเป็นบริษัทแม่ ตั้งอยู่ที่ประเทศไต้หวัน
โดยปัจจุบันมี ตัวแทนจากบริษัทแม่ 1 ท่าน โดยจรุงไทยจะมีภาระการจ่ายเงินเดือนค่าบริหารแก่
PEWC ตามสัญญาที่ได้ตกลงกัน

จรุงไทยได้ให้ความช่วยเหลือในการผลิตและบริหารแก่บริษัท SFO ซึ่งเป็นบริษัทย่อย ทั้งนี้
จรุงไทยได้มีสัญญาการให้คำปรึกษาในด้านการดำเนินงานและการจัดการของ SFO
โดยในส่วนของผู้บริหารและพนักงานจรุงไทย ณ สำนักงานใหญ่ในการดำเนินการด้านต่างๆ เช่น
การตลาด การเงิน การบัญชี จรุงไทยจะเรียกเก็บในอัตราเหมาจ่ายเดือนละ 1 ล้านบาท
ส่วนฝ่ายผลิตจะประกอบไปด้วยวิศวกรและพนักงานฝ่ายผลิตจะเรียกเก็บจาก SFO
ตามจำนวนผู้เชี่ยวชาญและระดับของผู้เชี่ยวชาญโดยคำนวณตามจำนวนชั่วโมงทำงานที่เกิดขึ้นจริงด้วยอัตราที่ตกลงกันไว้ในสัญญา
นอกจากนี้ จรุงไทยได้คิดค่าใช้จ่ายเบ็ดเตล็ดเพิ่มเติมอีกร้อยละ 10 จากยอดเงินรวมดังกล่าว
นอกเหนือจากสัญญาดังกล่าว บริษัทฯ มิได้เรียกเก็บค่าใช้จ่ายเกี่ยวกับพนักงานใดๆ อีก

นอกจากนี้ ในส่วนของบริษัทย่อยในการจัดจำหน่ายและเพื่อการลงทุนทั้งหมด ได้แก่
บริษัทซีทีดับบลิวคอม จำกัด บริษัทซีทีดับบลิว เอเพ็กซ์ จำกัด และบริษัท ซีทีดับบลิว เบต้า จำกัด
จะใช้พนักงานร่วมกับจรุงไทย โดยไม่มีการคิดค่าใช้จ่ายระหว่างกันแต่อย่างใด

ปัญหาข้อพิพาทแรงงาน

บริษัทฯ ไม่มีข้อพิพาททางกฎหมายกับสหภาพแรงงาน

ค่าตอบแทนพนักงาน

+----------------------------------------------------+-----------------+
| ค่าตอบแทนของพนักงาน (บาท)                            | ปี 2543          |
+----------------------------------------------------+-----------------+
| เงินเดือน                                            | 69,912,492      |
+----------------------------------------------------+-----------------+
| โบนัส                                               | 12,722,032      |
+----------------------------------------------------+-----------------+
| เงินสมทบเข้ากองทุนสำรองเลี้ยงชีพ (ในส่วนของบริษัทฯ)         | 2,359,189       |
+----------------------------------------------------+-----------------+
| รวม                                                | 84,993,713      |
+----------------------------------------------------+-----------------+
|                                                    |                 |
+----------------------------------------------------+-----------------+

นโยบายการพัฒนาพนักงาน

บริษัทฯ ได้เน้นการพัฒนาเพื่อเพิ่มประสิทธิภาพในกระบวนการผลิต จัดให้พนักงานเข้ารับการฝึกอบรม
และสัมมนาในเรื่องที่เกี่ยวกับเทคโนโลยีการผลิตใหม่ๆ จากสถาบันต่างๆ
และผู้จำหน่ายเทคโนโลยีหลายๆ ราย

กลุ่มธุรกิจจัดจำหน่าย

จำนวนพนักงานในระยะ 3 ปีที่ผ่านมา ณ วันที่ 31 ธันวาคม 2541 ถึง 31 ธันวาคม 2543 มีดังนี้

+------------------------------+-----------+--------------+-----------+
| จำนวนพนักงาน (คน)             | 2543      | 2542         | 2541      |
+------------------------------+-----------+--------------+-----------+
| พนักงาน                       | -         | 2            | 3         |
+------------------------------+-----------+--------------+-----------+
|                              |           |              |           |
+------------------------------+-----------+--------------+-----------+

กลุ่มธุรกิจเพื่อการลงทุน

ไม่มีพนักงานในกลุ่มเพื่อการลงทุน
เนื่องจากบริษัทในกลุ่มธุรกิจเพื่อการลงทุนใช้พนักงานร่วมกับจรุงไทย ในการบริหารงาน

กลุ่มธุรกิจการสื่อสารและโทรคมนาคม

จำนวนพนักงานในระยะ 3 ปีที่ผ่านมา ณ วันที่ 31 ธันวาคม 2541 ถึง 31 ธันวาคม 2543 มีดังนี้

+------------------------------+-----------+--------------+-----------+
| จำนวนพนักงาน (คน)             | 2543      | 2542         | 2541      |
+------------------------------+-----------+--------------+-----------+
| พนักงาน                       | 54        | 90           | 31        |
+------------------------------+-----------+--------------+-----------+
|                              |           |              |           |
+------------------------------+-----------+--------------+-----------+